รัฐบาลและมหาเถรสมาคมงดจัดกิจกรรมทางพระพุทธศาสนาเนื่องในวันวิสาขบูชา ประจำปี 2563
รัฐบาลและมหาเถรสมาคมงดจัดกิจกรรมทางพระพุทธศาสนาเนื่องในวันวิสาขบูชา ประจำปี 2563นายเทวัญ ลิปตพัลลภ รัฐมนตรีประจำสำนักนายกรัฐมนตรี กล่าวว่า เทศกาลวันวิสาขบูชาปีนี้มหาเถรสมาคมและรัฐบาล ยังคงงดการจัดกิจกรรมทางพระพุทธศาสนาทุกประเภท อย่างไรก็ตาม ทางวัดจะมีการสวดมนต์ตามปกติในวันสำคัญทางพระพุทธศาสนา ประชาชนที่จะไปทำบุญตักบาตร หรือเวียนเทียนสามารถทำได้โดยต้องยึดความปลอดภัยตามมาตรการป้องกันการแพร่กระจายเชื้อโรคโควิด-19รัฐมนตรีประจำสำนักนายกรัฐมนตรี กล่าวด้วยว่า ในช่วงวันหยุดนักขัตฤกษ์และวันสำคัญทางพระพุทธศาสนาในเดือนพฤษภาคมนี้ หากประชาชนไม่มีความจำเป็นเร่งด่วน ขอให้อยู่บ้านและรักษาระยะห่างทางสังคมเพราะยังอยู่ในช่วงที่รัฐบาลประกาศพระราชกำหนดการบริหารราชการในสถานการณ์ฉุกเฉิน และกำหนดช่วงเวลาควบคุมการออกจากบ้านเรือนอยู่ และเพื่อความปลอดภัยของประชาชน ลดการแพร่กระจายเชื้อโควิด-19 ในวงกว้าง